Produse și servicii furnizate în 2013 (2012)

Europol ca principal centru de asistență în UE pentru operațiunile de aplicare a legii Asistența operațională acordată operațiunilor și echipelor comune de anchetă cuprinde: prelucrarea datelor, rapoarte de identificare a unor elemente comune între anchete, notificări, sprijin și expertiză tehnică și de medicină legală, desfășurarea unor birouri mobile, rapoarte de analiză, coordonare operațională la sediul oficiului, reuniuni operaționale, asistență financiară etc. S-a înregistrat din nou o creștere a nivelului asistenței operaționale acordate statelor membre, ceea ce confirmă tendința observată în anii anteriori, și anume cea de creștere a numărului solicitărilor pentru toate serviciile din cadrul oficiului. — Sprijin acordat în 18 310 de cazuri transfrontaliere, o creștere cu 15 % față de 2012 (15 949). — 684 de anchete desfășurate în statele membre, care au fost sprijinite activ de oficiu și care se axau pe domenii de criminalitate prioritare. — Elaborarea a 2 250 de rapoarte operaționale în 2013, în comparație cu cele 2 141 din 2012 (inclusiv rapoarte de identificare a unor elemente comune între anchete, rapoarte de analiză operațională, notificări și rapoarte de analiză tehnică ad hoc). — Anchetatorii principali din cadrul operațiunilor desfășurate în statele membre și experții din partea statelor membre au exprimat un nivel ridicat de satisfacție față de asistența operațională acordată de oficiu. — Oficiul a oferit sprijin financiar pentru 214 reuniuni operaționale și 36 de reuniuni ale EMPACT. — Oficiul a oferit sprijin financiar pentru 39 de anchete privind cazuri de falsificare a monedei euro. — Oficiul a oferit sprijin pentru 41 (30) de echipe comune de anchetă, la care a participat în calitate de membru deplin. — Centrul european de combatere a criminalității informatice a oferit asistență într-o serie de acțiuni operaționale de succes desfășurate alături de diverse state membre și de țări terțe, inclusiv cu participarea sectorului privat (de exemplu, anihilarea unor rețele internaționale de falsificare a cărților de credit, fiind identificate 15 000 de cărți de credit compromise și două locații în care se copia conținutul benzilor magnetice ale cărților de credit; acțiuni operaționale comune de combatere a activităților internaționale online de exploatare sexuală a copiilor; anihilarea unei rețele botnet care infectase aproape două milioane de computere). — Punerea în aplicare a articolelor 4, 9 și 10 din Acordul privind Programul de urmărire a finanțărilor în scopuri teroriste (TFTP) prin prelucrarea tuturor solicitărilor în acest sens adresate de Statele Unite ale Americii și urmărirea tuturor pistelor comunicate. Capacitatea de analiză strategică Produse strategice, inclusiv evaluări privind amenințările și rapoarte de situație. — Elaborarea a 38 de rapoarte strategice privind criminalitatea organizată și a 14 rapoarte strategice privind terorismul, printre care: evaluarea amenințărilor pe care le prezintă criminalitatea organizată (Serious Organised Crime Threat Assessment –SOCTA), o evaluare a amenințărilor pentru fiecare prioritate a EMPACT (ciclul de politici 2013-2017), rapoarte strategice ad hoc cu privire la amenințările emergente nou-identificate, rapoarte elaborate în comun de oficiu și de OEDT (2), rapoarte strategice privind criminalitatea cibernetică, raportul privind situația și tendințele în materie de terorism în Uniunea Europeană (TE-SAT) și un raport privind situația în materie de deplasări în scopuri teroriste. Europol ca centru de informare al UE privind criminalitatea Capacitățile de gestionare a informațiilor, Aplicația de rețea pentru schimbul securizat de informații (Secure Information Exchange Network Application – SIENA), Sistemul informațional Europol (Europol Information System – EIS), Rețeaua birourilor de legătură. — Oficiul, statele membre și partenerii externi au participat, în total, la 4 56 598 de schimburi de mesaje operaționale prin intermediul SIENA, ceea ce reprezintă o creștere cu 10 % în comparație cu 2012 (4 14 334). — La sfârșitul anului 2013, 67 % din toate mesajele transmise prin SIENA erau mesaje partajate cu oficiul. — La sfârșitul anului 2013, sistemul EIS includea 2 45 142(1 86 896) de înregistrări, observându-se un procent crescut de referințe la persoane (datele cele mai importante și mai semnificative din punctul de vedere al aplicării legii). — La sfârșitul anului 2013, birourile naționale de recuperare a activelor din 21 de state membre erau conectate prin intermediul SIENA. În 2013, oficiul a oferit asistență în cazul a 93 de solicitări de urmărire a unor cazuri de recuperare a activelor legate de crima organizată. — O rețea unică, alcătuită din aproape 165 de ofițeri de legătură, asigură o interacțiune în timp real între sediul de la Haga al oficiului și unitățile naționale ale acestuia situate în capitalele statelor membre. Aceștia facilitează schimbul de informații și oferă asistență și coordonare pentru anchetele în curs. De asemenea, oficiul găzduiește ofițeri de legătură din zece țări și organizații din afara UE, care lucrează împreună cu oficiul pe baza unor acorduri de cooperare. În plus, oficiul a detașat doi ofițeri de legătură la Washington (SUA) și un ofițer la sediul Interpol de la Lyon (Franța). Europol ca pol de expertiză al UE în materie de aplicare a legii Platforme Europol dedicate experților (Europol Platforms for Experts – EPE), platforme pentru schimbul de date și soluții de stocare, produse și servicii legate de cunoaștere, formare, conferințe și sesiuni de sensibilizare. — Platforma Europol dedicată experților acoperă 32 de domenii specializate, inclusiv 4 419 conturi active (25 de platforme și 2 663 de utilizatori la sfârșitul anului 2012). — Oficiul a acordat sprijin în vederea organizării a 83 de cursuri de formare (organizate de Europol, CEPOL sau statele membre). — Organizarea, la sediul oficiului, a unei mari conferințe anuale a forțelor de poliție din Europa. Relații externe Oficiul cooperează cu mai mulți parteneri din UE, cu țări terțe și cu diverse organizații internaționale. Schimbul de informații cu acești parteneri are loc pe baza unor acorduri de cooperare. Acordurile strategice fac posibilă comunicarea tuturor informațiilor, cu excepția datelor cu caracter personal, între părțile implicate, în timp ce acordurile operaționale permit și schimbul de date cu caracter personal. — 21 de acorduri strategice și 11 acorduri operaționale încheiate la sfârșitul lui 2013 (18 țări din afara UE, 11 organe și agenții ale UE și alte trei organizații internaționale, inclusiv Interpol). — Schimbul de informații cu partenerii externi (8 663) a crescut ușor în comparație cu 2012 (8 547). — În total, opt parteneri în materie de cooperare operațională și cinci parteneri în materie de cooperare strategică au acces direct la aplicația SIENA.